今天听南渡北归,在抗日战争胜利的前夜,以黄炎培(其兴也勃焉,其亡也忽焉)为代表的民主党派人士,企图重拾战国纵横之术,斡旋国共两党关系,以达到参政的目的,当真是书生浅薄.而我们的同事中,亦有鬼谷子的信徒,特揖古代中国对鬼谷先生的评价,以安己心.在眼下的这个时代,我们相遇的人,天才和白痴都是不多见的,所以,勿自作聪明,本分的做好自己,不骄不贪,才能活得静心.
纵横者,所以明辨说,善辞令,以通上下之志也.汉世以为本行人之官,受命出疆,临事而制.故曰:"诵诗三百,使于西方,不能专对,虽多亦奚以为?"周官·掌交":以节与币巡邦国之诸侯及万姓之聚,导王之德意志虑,使辟行之;而和诸侯之好,达万民之说,谕以九税之利,九仪之亲,九牧之维,九禁之难,九戎之威"是也.佞人为之,则便辞利口,倾危变诈,至于贼害忠信,覆乱家邦.
士有挟隽异豪伟之气,求聘乎用,其应对酬酢,变诈激昂,以自放于文章,见于顿挫险怪,离合揣摩者,其辞又极矣.
"鬼谷子"书,其智谋,其术数,其变谲,其辞谈,盖出于战国诸人之表.夫一辟一阖,"易"之神也;一翕一张,老氏之几也.鬼谷之术,往往有得于阖辟翕张之外,神而明之,益至于自放溃而不可御.予尝观诸"阴符"矣,穷天之用,贼人之私,而阴谋诡秘,有金匮韬略所不可该者.而鬼谷尽得而泄之,其亦一代之雄乎!
"鬼谷子"三卷,鬼谷子撰.一名"玄微子".鬼谷子无姓名里居,战国时隐颍川阳城之鬼谷,故以为号.或曰王誗(或云王诩)者,妄也.长于养性治身,苏秦,张仪师之,受"捭""阖"之术十三章,又受"转圆","胠箧"及"本经","持枢","中经"三篇."转圆","胠箧"今亡.梁陶宏景注.刘向,班固录书无"鬼谷子","隋志"始有之,列于纵横家."唐志"以为苏秦之书.大抵其书皆捭阖,钩箝,揣摩之术.其曰:"与人言之道,或拨动之令有言,以示其同;或闭藏之使自言,以示其异,捭阖也.既内感之而得其情,即外持之使不得移,钩箝也.量天下之权,度诸侯之情,而以其所欲动之,揣摩也."是皆小夫蛇鼠之智,家用之则家亡,国用之则国偾,天下用之则失天下,学士大夫宜唾去不道.高氏独谓其得于"易"之"阖辟翕张"之外,不亦过许矣哉!其中虽有"知性寡累,知命不忧",及"中稽道德之祖,散入神明之颐"等言,亦恒语尔,初非有甚高论也.呜呼!曷不观之仪,秦乎?仪,秦用其术而最售者,其后竟何如也?高爱之慕之,则吾有以识高矣.